آی تئشتی تئشتی تئشتی/ ووردو گیلانی کئچدی
ایکی خوروز ساواشدی/ بیری قانا بلشدی
قان گئتدی چایا دوشدو/ چایدان گوئرچین اوچدو
گوئر چین آلا پاختا/ یوواسی قلبی تاختا
اونو ووران خان اوغلو/ قان قوسسون لاختا- لاختا
خوروز توتمیسم دؤوروندن سونرا هلهزرتشت زامانیندا دا مقدّس ساییلان بیر قوشدور. زرتشت ایناملاریندا خوروز سحرین و ایشیغین خبرین وئرن بیر قوش اولدوغونا گؤره حتی بیر نوع فرشته ساییلیر. «تئشتی تئشتی» قوشماجاسینا ایسه ایکی خوروز ساواشیر بیری قانا بلشیرکن اونون قانی عادی بیر قان دگیل اونون قانی جوشورگئدیر چایا دوشور همین قان بیر گوئرچینه وؤنور و گوئرچین چای دان قانادلانیر. سونکو و حتی بوگون ده دوام ائدن ایناملاردا گوئرچین روحو تمثیل ائدن بیر قوش دور و روحون بدندن چیخماسی بیر گوئرچینین قفسدن اوچدوغونا بنزه دیلیر.
ای بلبل قدسی نه گرفتار قفس سن/ سیندیر قفسی تازه گولستان طلب ائیله
(عماد الدین نسیمی)
گوئرچین گونوموزه قدر مقدّس ساییلان قوشلاردان بیری دیر و هله ده گوئرچینه اوخ آتماق و گوئرچینی اؤلدورمک گوناه ساییلیر ائله محض بونا گؤره ده همین قوشماجانین سونوندا گوئرچینی ووران خان اوغلو لاختا- لاختا قان قوسسون دئیه قارقیشلانیر.
ckb_Arab azb_Arab azb_Arab prs_Arab azb_Arab azb_Arab pes_Arab azb_Arab azb_Arab